Diari Oficial de la Generalitat Valenciana


Sumari del DOGV 5939, del 23-01-2009 (2009/129)

Bases reguladores per a la gestió indirecta del Programa d'Actuació Aïllada del carrer Cervantes, 30, cantó amb el carrer Ros d'Orsins, 56.
-------------------------------------------------------------------------------------------------------------------------------------------

### Dades del document

Número de DOGV
:   5939

Data del DOGV
:   23-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/129


Data del document
:   09-01-2009

Organisme emissor
:   Ajuntament d'Onda

Tipus de document
:   Licitació

Descriptors 

:   * Onda
    * pla d'urbanisme
    * administració local

Bases reguladores per a la gestió indirecta del Programa d'Actuació Aïllada del carrer Cervantes, 30, cantó amb el carrer Ros d'Orsins, 56. [2009/129]  
El Ple de l'Ajuntament, en sessió ordinària del dia 22 de desembre de 2008, va acordar iniciar el procediment per a la gestió indirecta del Programa d'Actuació Aïllada en el carrer Cervantes, número 30, cantó amb carrer Ros d'Orsins, número 56, així com aprovar les bases particulars de programació que regiran tal procediment, per la qual cosa correspon realitzar la seua publicació.  
Bases reguladores per a la gestió indirecta del Programa d'Actuació Aïllada del Carrer Cervantes, Número 30, Cantó Carrer Ros d'Orsins, número 56, en sòl urbà d'Onda.  
1. Abast de les presents bases  
Les presents bases particulars es redacten en aplicació del que preveu l'article 131.2 de la Llei Urbanística Valenciana (LUV) i 286 del Reglament d'Ordenació i Gestió Territorial i Urbanística (ROGTU), en la modificació mitjançant Decret 36/2007. Tenen com a objecte regular totes aquelles qüestions jurídiques, econòmiques i administratives que afecten tant el procediment d'adjudicació com el desplegament i l'execució del programa de referència per mitjà de la gestió indirecta.  
2. Objecte del concurs  
L'objecte del concurs és l'adjudicació del programa per al desenvolupament de l'actuació aïllada del tram del carrer Cervantes, número 30, cantó amb carrer Ros d'Orsins, número 56, en el sòl urbà, zona eixample U-1, delimitat pel Pla General d'Ordenació Urbana d'Onda.  
2.1. Ordenació urbanística vigent i àmbit del sòl a desenvolupar  
El planejament vigent en el terme municipal d'Onda està constituït pel Pla General d'Ordenació Urbana, aprovat definitivament per la Comissió Territorial d'Urbanisme.  
El tram de carrer s'emplaça en el sòl urbà, zona eixample U-1 del vigent pla general d'ordenació urbana, on l'ús global i dominant és el residencial plurifamiliar, si bé s'admet també l'ús residencial unifamiliar.   
La superfície mínima edificable és de 70 m², tots i cada un dels límits frontals haurà de tindre, com a mínim, 7 metres de longitud. La forma de la parcel·la haurà de permetre la inscripció en ella d'un rectangle de 7 x 9 metres, el costat menor del qual coincidisca amb l'alineació exterior i els seus límits laterals no formen un angle inferior a 60 graus.   
El programa haurà de comprendre els esmentats terrenys i els necessaris per a garantir una adequada integració en l'entorn i la resolució de les connexions necessàries.  
2.2. Memòria de necessitats i objectius a satisfer amb el programa d'actuació aïllada  
L'objectiu del programa d'actuació aïllada és l'execució d'allò que s'ha projectat en el pla general que suposa la reculada dels edificis fora d'ordenació per alineacions (referit a l'immoble situat en la parcel·la propietat de Garcia-Piñón, ja demolit) i l'execució de les obres d'urbanització necessàries, així com la regularització de límits a fi de resultar una parcel·la mínima edificable.  
Així mateix, es resoldrà la situació d'inedificable de les parcel·les ubicades dins de l'àmbit per no aconseguir les condicions d'edificabilitat mínimes establides pel PGOU d'Onda.  
Dins dels supòsits legalment establits en els que procedeix la promoció d'un programa d'actuació aïllada, estaríem davant del previst en l'article 146.1.b. de la LUV:  
«Quan, encara que estiga executada la urbanització perimetral, es requerisca, per a edificar la parcel·la la regularització de límits i no hi haja acord voluntari entre els afectats» .  
En concret, l'objectiu a satisfer pel programa consisteix en:  
1. La rectificació de l'actual alineació edificatòria al que preveu el PGOU d'Onda.  
2. La cessió i la urbanització de l'àmbit vial que marca l'alineació del PGOU d'Onda corresponent a les parcel·les esmentades en la façana del carrer Cervantes, número 30, cantó amb carrer Ros d'Orsins, número 56. En qualsevol cas, les obres d'urbanització asseguraran la correcta connexió amb els vials i serveis existents.  
3. La regularització i l'edificació de les parcel·les que no aconsegueixen la superfície mínima edificable establida pel planejament, completant l'edificació de l'illa.  
2.3. Objectius i criteris del planejament del PGOU.  
Com que es tracta de sòl urbà, el criteri i l'objectiu del planejament és la urbanització de les parcel·les, d'acord amb les alineacions i les rasants planificades, i la construcció dels solars d'acord amb les ordenances municipals.  
2.4. Criteris i objectius urbanístics de les propostes d'urbanització a formular (alineació i cessió de vial en carrer Cervantes, número 30, cantó amb el carrer Ros d'Orsins, número 56).  
La urbanització que es projecte haurà de tindre en compte l'entorn urbanitzat en relació amb les degudes connexions de serveis i funcionalitat de l'ús del vial.  
2.5. Objectius de l'edificació privada en l'àmbit de l'actuació  
- La tipologia establida en el PGOU és l'edificació residencial plurifamiliar, en illa tancada; no s'admeten canvis tipològics.  
- La totalitat del solar que corresponga a l'urbanitzador haurà de ser construït de manera simultània a la urbanització.  
3. Informe del Consell de Territori i Paisatge.  
D'acord amb el que preveu l'article 136.4 de la Llei Urbanística Valenciana (LUV) es considera innecessària l'emissió d'un informe per part del Consell de Territori i Paisatge per no comprendre el programa un àmbit superior a 50 hectàrees.  
4. Preu de licitació  
El preu de licitació serà l'equivalent a l'estimació aproximada de les càrregues d'urbanització i d'edificació del programa, i amb independència de les indemnitzacions que pogueren aprovar-se.  
No s'inclourà en el preu aquelles despeses d'urbanització variables l'import de les quals, fins i tot sent repercutible als propietaris, no es puga determinar per la concurrència d'ofertes, tal com s'arrepleguen en l'article 126.j de la LUV i 308 del Reglament d'Ordenació i Gestió Territorial i Urbanística.  
No s'establirà preu màxim atesa la peculiaritat del programa.  
5. Garantia provisional  
La garantia provisional sobre el preu aproximat de licitació no serà necessària, ja que el programa es limita bàsicament en la seua majoria, a un projecte d'edificació, sense perjuí de la garantia definitiva estipulada en la base número 16.  
6. Prescripcions tècniques a respectar en la redacció dels documents d'ordenació i gestió  
No són necessaris documents d'ordenació atés que està fixada en el vigent PGOU d'Onda.  
Quant al projecte de reparcel·lació, aquest respondrà al que està legalment establit, sense que s'establisca cap condició particular.  
7. Variants sobre elements del programa d'actuació aïllada permeses.  
No s'admetran variants; no es consideraran com variants, i per tant resultaran admissibles, en tot cas, els retocs i els ajustos.  
8. Prescripcions a respectar en la redacció del projecte de les obres ordinàries d'urbanització  
En el disseny de les voreres se seguiran els mateixos criteris que els existents en la zona.  
Les canonades d'abastiments seran les mateixes que les existents.  
Reposició de l'enllumenat i connexió d'abastiment.  
9. Model de proposició a presentar pels interessats  
Proposició  
(Nom i cognoms)..., major d'edat, veí/na de..., província de..., amb DNI número..., actuant en (nom propi, representació de...), amb domicili social en... .  
EXPOSA: que assabentat de les bases particulars que regeixen l'adjudicació del Programa d'Actuació Aïllada del tram del carrer Cervantes, número 30, cantó amb carrer Ros d'Orsins, número 56, presenta la documentació següent:  
Haurà d'incloure la documentació referida en el sobre C.  
Per la qual cosa,   
SOL·LICITA: siga admesa a tràmit la documentació que s'adjunta.  
Lloc i data  
Nom, firma i rúbrica.  
10. Documentació a presentar per cada concursant en les alternatives tècniques i les proposicions jurídicoeconòmiques del programa d'actuació aïllada  
10.1. Documentació alternatives tècniques  
Sobre A. Es presentarà amb el títol de documentació preliminar, en sobre tancat i segellat, i contindrà la documentació següent:  
a) Aquells que acrediten la personalitat jurídica del concursant i, si procedeix, la seua representació.  
b) Acreditació de la disponibilitat civil sobre terrenys suficients per a assegurar l'edificació de les parcel·les objecte de programació. Aquest requisit no s'exigirà per a l'alternativa tècnica que poguera presentar la propietat minoritària a la vista de l'alternativa tècnica inicial.  
c) Els documents que acrediten els requisits de solvència tècnica i professional, econòmica i financera, de conformitat amb els exigits per les bases reguladores del concurs.  
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si procedeix, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'un extracte en el cas que la publicació d'aquests siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si pertoca, sobre el volum de negocis relacionat amb el desenvolupament i la promoció d'actuacions semblants que són objecte de concurs corresponent, com a màxim, als tres últims exercicis.  
La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada o aïllada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació aïllada i, especialment, dels responsables del control de qualitat. El referit equip tècnic estarà integrat, com a mínim, per un tècnic superior competent per a l'elaboració del corresponent projecte i un llicenciat en dret.   
c) Titulacions acadèmiques i professionals del personal de direcció.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, d'instal·lacions i de l'equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i l'execució del programa d'actuació aïllada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i l'execució del programa d'actuació aïllada.  
h) Si per raons justificades en cada cas concret, l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència tècnica i professional amb base a la solvència d'altres entitats, amb independència dels vincles jurídics que tinguen establits entre ells, i haurà de demostrar, en aquest cas davant de l'Ajuntament, que comptarà amb els mitjans necessaris per a l'execució del programa d'actuació integrada, amb la presentació dels compromisos o dels documents d'anàloga naturalesa que hagen subscrit entre ambdós.   
L'anterior s'aplicarà, en tot cas, quan concórrega a la licitació una agrupació d'interés urbanístic.  
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
d) Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa; hi inclourà expressament la circumstància de trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
e) No serà necessari el resguard acreditatiu de la garantia provisional, ja que el programa es limita bàsicament en la major part, a un projecte d'edificació, sense perjuí de les garanties que es puguen estimar a este efecte i en el seu moment per l'Ajuntament d'Onda.  
f) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i l'execució del programa d'actuació integrada, amb renúncia expressa, si pertoca, al fur jurisdiccional estranger que poguera correspondre-li.  
g) En cas de concórrer a la licitació diverses empreses, compromeses a la constitució d'una unió temporal, cada una d'elles ha d'acreditar la personalitat i la capacitat corresponents, indicaran els noms i les circumstàncies dels empresaris que subscriuen les proposicions i la participació de cada una, i designaran la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
h) Cada concursant no podrà presentar més d'una proposició. Tampoc podrà subscriure cap proposta en unió temporal amb altres si ho ha fet individualment ni figurar en més d'una agrupació.  
Sobre B. Es presentarà amb el títol d'alternativa tècnica, en sobre tancat, en paper i en suport informàtic, i contindrà la documentació següent:  
a) L'alternativa tècnica haurà d'anar acompanyada necessàriament d'un avantprojecte d'edificació.  
b) Àmbit de l'actuació aïllada.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, els estatuts i els acords socials.  
e) Terminis que es proposen per al desenvolupament de l'actuació aïllada.  
f) Projecte d'obres ordinàries d'urbanització.  
g) Projecte de reparcel·lació ordinària, econòmica o horitzontal, amb compte de liquidació provisional.  
h) Mesures de control de qualitat.  
i) Inventari preliminar de construccions, de plantacions i d'instal·lacions la demolició, la destrucció o l'eradicació de les quals exigisca el projecte.  
j) Estimació preliminar i general d'aquelles despeses de variables l'import de les quals, tot i que siga repercutible en els propietaris, no es puga determinar per la concurrència d'ofertes.  
10.2. Documentació proposicions juridicoeconòmiques  
Sobre C. Proposició juridicoeconòmica:   
1. La proposició juridicoeconòmica haurà d'incloure necessàriament la documentació relativa als aspectes següents:  
a) Preu oferit pel promotor per a adquirir la part de l'immoble objecte del programa que no siga de la seua propietat.  
b) Condicions de participació de la resta de propietaris en el desenvolupament del programa.  
c) Cost de les indemnitzacions que pertoquen.  
d) Cost de les obres d'urbanització.  
e) Pressupost de l'edificació.  
f) Acreditació de la disponibilitat civil sobre terrenys suficients per a assegurar l'edificació de les parcel·les objecte de programació, en el cas del propietari majoritari.  
g) Garantia d'execució del programa en els termes de les bases número 5 i número 16.  
10.3. Procediment administratiu de concurs. La presentació d'alternatives tècniques i proposicions juridicoeconòmiques i la corresponent tramitació.  
a) Fase inicial:   
En l'acord del Ple de l'Ajuntament d'aprovació de l'inici del procediment de concurs per a la gestió indirecta del programa s'acordarà, a més (articles 131 i 132 de la LUV):   
- L'aprovació d'aquestes bases particulars, ordenand la seua publicació íntegra en el diari oficial corresponent Diari Oficial de la Generalitat (DOCV). Aquesta publicació produirà els efectes suspensius de l'atorgament de llicències i de programes nous en l'àmbit territorial de referència (article 289 ROGTU).  
- L'orde de publicació del corresponent anunci de concurs, en els termes dels articles 132.2 i 3 de la LUV en relació amb l'article 291 del ROGTU.   
b) Anunci del concurs de programació de l'actuació aïllada  
- Contingut de l'anunci del concurs: la publicació d'aquest anunci s'ajustarà al model tipus aprovat per l'Orde del conseller de Medi Ambient, Aigua, Urbanisme i Habitatge, de 13 de desembre de 2006 (art. 132 de la LUV i art. 291 ROGTU, en relació amb l'art. 258 del ROGTU).  
- Mitjans de publicació de l'anunci del concurs de programació: tauler d'anuncis de l'Ajuntament, DOUE, DOCV i en un diari no oficial d'àmplia difusió en la localitat o qualsevol altre mitjà que l'Ajuntament considere oportú.  
- Prelació en les publicacions: l'anunci de concurs haurà d'enviar-se, en primer lloc, a la Comissió Europea per a la publicació en el Diario Oficial de la Unión Europea, i en dels dos dies següents a l'enviament, s'haurà d'entregar al Diari Oficial de la Comunitat Valenciana (art. 291.2 del ROGTU en relació amb l'art. 258).  
c) Presentació d'alternatives tècniques de programa   
- Consultes preliminars:  
Es reconeix en les actuacions aïllades el dret a demanar informació i formular consultes prèvies, reconegut en l'article 129.1 de la LUV, per la qual cosa els interessats podran presentar consultes a l'Ajuntament a fi d'elaborar i presentar una proposta de programa.  
- Presentació de l'alternativa tècnica inicial:  
Serà a càrrec de la propietat majoritària, la qual aportarà -en sobre tancat- els documents acreditatius de la propietat i de la personalitat jurídica, la capacitat i la solvència tècnica i econòmica de l'aspirant a urbanitzador, així com la garantia provisional, que pujarà al 2% de l'estimació aproximada de les càrregues del programa que conste en les bases particulars. El termini per a la presentació de l'esmentada alternativa serà de tres mesos, comptadors des de la data de l'enviament de l'anunci al Diario Oficial de la Unión Europea.  
- Sotmetiment a informació pública de l'alternativa tècnica inicial:  
El promotor haurà de sotmetre els documents d'aquesta primera alternativa tècnica a informació pública, prèvia la corresponent protocol·lització notarial (art. 134 de la LUV en relació amb l'article 258 del ROGTU), en els termes següents:  
1. Avís als titulars cadastrals, als que apareguen en el Registre de la Propietat com a titulars de drets reals inscrits (art. 258.2 del ROGTU), amb indicació a la propietat minoritària de la possibilitat de presentar alternatives tècniques en competència durant el termini d'un mes comptador des de la recepció de la notificació (art. 258.32é del ROGTU).  
2. Una vegada remesos els avisos als titulars cadastrals, el promotor haurà d'anunciar el sotmetiment a informació pública de la seua alternativa tècnica en els següents mitjans (art. 258.31é del ROGTU): Diari Oficial de la Comunitat Valenciana i un diari no oficial d'àmplia difusió en la localitat.  
3. El promotor haurà d'iniciar la informació pública de la seua alternativa tècnica dins del mateix termini que li assistisca per a presentar davant de l'Ajuntament la seua proposició (en principi, davant de l'absència de bases generals, aquest termini seria de 3 mesos). En aqueix termini, el promotor haurà d'haver remés tots els anuncis i els avisos als titulars cadastrals.  
4. El període d'informació al públic serà d'un mes (art. 258.31é).  
5. La informació pública ha de finalitzar, com a màxim, dins dels dos mesos següents a l'expiració del termini amb què compte el promotor per a presentar la seua proposició (art. 298.1 del ROGTU).  
- Presentació d'alternatives tècniques de programa en competència amb la inicial:  
La propietat minoritària podrà concursar amb alternatives tècniques o proposicions juridicoeconòmiques en competència amb les del propietari majoritari que va iniciar el procediment (art. 148 in fine de la LUV).   
Així les coses, en un primer moment (durant el mes següent a la recepció de la comunicació sobre l'inici del concurs, o des de la publicació de l'anunci de la primera exposició pública en el Diari Oficial de la Comunitat Valenciana, si no s'ha rebut tal comunicació), els propietaris minoritaris podran formular les seues alternatives tècniques. Aquestes alternatives tècniques en competència quedaran en exposició al públic durant un nou període de 15 dies hàbils (art. 258.32é ROGTU en relació amb el 48.1 de la Llei de Règim Jurídic i Procediment Administratiu Comú.  
- Presentació de proposicions juridicoeconòmiques:  
El termini per a presentar les proposicions juridicoeconòmiques- en plica tancada- és de 10 dies naturals, comptadors des de la finalització del segon període d'informació pública de les alternatives tècniques (art. 258.33é del ROGTU en relació amb el 76 del text refós de la Llei de Contractes de l'Administració Pública, TRLCAP), de manera que cada licitador només podrà presentar una proposició juridicoeconòmica a cada una de les alternatives subjectes a concurs (per aplicació analògica dels articles 133.2 de la LUV i 80 del TRLCAP).  
10.4. Documentació susceptible de valoració per a l'adjudicació del programa  
Seran susceptibles de valoració l'alternativa tècnica, i la proposició juridicoeconòmica en els termes expressats en les presents bases.  
11. Característiques dels concursants  
Podran ser urbanitzadors i promoure el programa d'actuació aïllada totes les persones, naturals o jurídiques, espanyoles o estrangeres, que tinguen plena capacitat d'obrar, acrediten la disponibilitat civil sobre els terrenys objecte de programació en els termes legalment establits i reunisquen les condicions de solvència econòmica i financera, tècnica i professional exigibles que es descriuen a continuació.  
En cap cas podran ser urbanitzadors ni promoure programes d'actuació aïllada les persones en les quals concórrega alguna prohibició de contractar de les previstes en l'article 20 del text refós de la Llei de Contractes de les Administracions Públiques, aprovat per Reial Decret Legislatiu 2/2000, de 6 de juny.  
Sense perjudici del dret reconegut per l'article 118.2 de la Llei Urbanística Valenciana, no podran ser urbanitzadors ni promoure programes d'actuació aïllada els que hagen participat en la investigació, l'experimentació, l'estudi o el desenvolupament del plans d'acció territorial o el plans general que afecte l'ordenació de l'àmbit del programa que es licita.  
Quan per aplicació del que disposa l'apartat anterior s'inicie un procediment per a l'exclusió d'un licitador, aquest Ajuntament donarà audiència a l'interessat en els terminis i la forma que reglamentàriament s'establisquen, li concedirà la possibilitat de demostrar que, en les circumstàncies del cas concret, l'experiència adquirida per tal licitador no ha pogut falsejar la competència o infringir d'una altra manera els principis que informen la normativa europea i estatal en matèria de contractació pública.  
12. Lloc per a la presentació de les proposicions  
Lloc: Servei d'Atenció Ciutadana de l'Ajuntament d'Onda (SAT), de dilluns a divendres, en horari d'oficines (matins de 08.30 h a 14.30 h, i dimarts de vesprada de 16.30 h a 18.30 h).   
13. Criteris objectius d'adjudicació del programa d'actuació aïllada, especificats, incloent-ne la ponderació.   
Es valoraran de forma independent l'alternativa tècnica i la proposició juridicoeconòmica, tenint en compte els criteris següents:  
Alternativa tècnica (fins a un total de 100 punts)  
1. Qualitat tècnica i condicions de disseny més idònies per a l'ordenació prevista en el PGOU, en els termes de l'article 256.1.1 del ROGTU:  
- Edificació de protecció pública: 0-30 punts  
- Urbanització: 0-20 punts  
2. Resolució adequada de la integració de l'actuació en el seu entorn i millor estructuració de dotacions públiques i d'espais lliures: 0-5 punts.  
3. Inversió en programes de restauració paisatgística o d'imatge urbana: 0-5 punts.  
4. Criteris socioeconòmics: terminis, compromisos d'edificació simultània, compromisos addicionals assumits voluntàriament pel proponent i mitjans de control de les prestacions objecte del programa:  
- Menor termini d'execució: 0-10 punts  
- Majors garanties per a portar-la a terme: 0-20 punts  
5. Criteris que afavorisquen l'accés a una vivenda digna per a col·lectius socialment desfavorits: 0-10 punts.  
Proposició juridicoeconòmica (fins a un total de 100 punts).  
a) Menor cost de l'import de les càrregues d'urbanització, expressat en euros per metre quadrat d'edificabilitat: fins a 10 punts.  
b) Valoració dels terrenys a l'efecte de fixar el coeficient de canvi per al pagament en espècie: fins a 80 punts.  
c) Major proporció de terrenys propis o associats que hagen de quedar afectes el compliment de les obligacions d'edificar: fins a 10 punts.  
Puntuació mínima de les alternatives tècniques  
La puntuació mínima que hauran de superar les alternatives tècniques per a poder ser valorades les proposicions juridicoeconòmiques que les desenvolupen es fixa en 60 punts.  
14. Procediment d'adjudicació del programa d'actuació aïllada  
a) Tràmit d'informes les alternatives tècniques de programa d'actuació aïllada  
L'alternativa o Alternatives Tècniques presentades hauran de sotmetre's a informe dels facultatius competents en matèria jurídica i tècnica (art. 256.5 ROGTU en relació amb el 259.11é). El termini per a emetre un informe serà de tres mesos.  
b) Selecció de l'alternativa tècnica de programa d'actuació aïllada  
Mitjançant una resolució de l'Alcaldia, dictada dins dels cinc dies següents a l'emissió dels informes previstos en l'apartat a, s'identificarà la millor alternativa tècnica sobre els criteris de la base número 13 de les presents bases particulars, acte que haurà de ser notificat als interessats (art. 314.5 en relació amb els articles 256.5 i 258 del ROGTU).   
c) Obertura de les pliques que contenen les proposicions juridicoeconòmiques del programa d'actuació aïllada  
En els deu dies naturals següents a la selecció de l'alternativa tècnica, s'ha de procedir a l'obertura de les proposicions juridicoeconòmiques presentades per a executar l'alternativa tècnica seleccionada (art. 317.1 i 2 i art. 258 del ROGTU).   
La data de l'acte d'obertura de pliques s'ha de notificar als aspirants a urbanitzador i exposar-se en el tauler d'anuncis de l'Ajuntament. L'obertura tindrà lloc en acte públic, davall la fe del secretari municipal.   
d) Informes de les proposicions juridicoeconòmiques del programa d'actuació aïllada  
Les proposicions juridicoeconòmiques obertes han de posar-se a disposició dels serveis tècnics municipals perquè emeten un informe, en el termini màxim d'un mes (art. 317.3 en relació amb l'art. 258 del ROGTU).  
e) Acte de puntuació de les proposicions juridicoeconòmiques i resolució del procediment d'aprovació del programa d'actuació aïllada  
- Contingut de la resolució de l'aprovació i adjudicació del programa d'actuació aïllada:  
L'acord del Ple de l'Ajuntament pel qual es puntuen les proposicions juridicoeconòmiques ha d'adoptar addicionalment alguna de les decisions següents (art. 259 ROGTU i art. 137.3 de la LUV, en relació amb l'art. 258 ROGTU):  
1. Aprovar formalment el programa d'actuació aïllada i adjudicar el contracte per a la seua execució, a favor de qui haja presentat la proposició juridicoeconòmica amb millor valoració d'entre les formulades per al desenvolupament de l'alternativa tècnica triada. La persona seleccionada com a urbanitzador que no haguera presentat cap alternativa tècnica en el procediment haurà de rescabalar els costos de redacció a l'autor de l'alternativa tècnica aprovada com a requisit necessari per a començar les obres d'urbanització/edificació.   
2. Rebutjar raonadament totes les propostes per considerar que cap d'elles ofereix una base adequada per a executar l'actuació aïllada, resolent l'aprovació del programa.  
- Termini de resolució de l'expedient d'aprovació del programa d'actuació aïllada:  
El termini per a resoldre l'expedient és de dos mesos comptadors des de l'obertura de les proposicions juridicoeconòmiques, excepte en els supòsits dels articles 137.2 LUV i 319.1 del ROGTU en relació amb l'article 258 del ROGTU.  
- Majoria exigida per a l'aprovació del programa d'actuació aïllada:  
L'aprovació i l'adjudicació del programa d'actuació aïllada es podrà adoptar per la majoria simple dels membres presents en el Ple, quan les alternatives tècniques no proposen la variació del pla general, o per majoria absoluta del nombre legal de membres de la corporació si contenen plans modificatius (art. 47.2, apartats l i ll de la LRBRL).   
- Efectes del silenci administratiu:  
El silenci administratiu serà desestimador de l'aprovació i adjudicació del programa d'actuació aïllada.  
- Introducció de modificacions en la proposició de programa d'actuació aïllada seleccionada:  
En aprovar el programa, l'Ajuntament té la facultat de variar-ne motivadament el contingut en el que estime oportú. El límit està que les modificacions no poden arribar a desnaturalitzar la proposta original triada, de forma que es defraudara el principi de lliure concurrència (art. 259.1 del ROGTU).  
En tot cas, aquestes variacions introduïdes per l'administració han de ser necessàries i ben determinades. Amb caràcter general, aquestes modificacions parcials únicament han de tindre com a objecte ajustar aspectes concrets de la proposta als plantejaments municipals sobre qüestions específiques.   
En aquest sentit, l'adjudicatari té la facultat de renunciar al contracte si aquest suposa compromisos diferents dels que ell va oferir.   
- Motivació: l'acord d'aprovació ha d'estar motivat.  
f) Condicions d'eficàcia de l'aprovació i adjudicació del programa d'actuació aïllada, i impugnació de l'acord aprovatori.  
Els requisits a què se supedita el desplegament ple als efectes de l'acord aprovatori del programa d'actuació aïllada són els següents:   
- Trasllat a la conselleria competent en matèria d'urbanisme.  
- Notificació als interessats  
- Formalització de la garantia definitiva i subscripció del contracte, evidentment amb les adaptacions oportunes.  
- Inscripció en els registres públics: Registre Municipal d'Urbanisme i Registre d'Urbanisme de la Comunitat Valenciana.   
- Publicació (en el BOP de Castelló i una ressenya en el DOCV. També en el DOUE, si pertoca) i entrada en vigor.  
15. Condicions de l'adjudicació  
El present programa pot aprovar-se sense condicionar-lo a la realització de determinacions d'altres actuacions urbanístiques prèviament o simultània programades.  
16. Garantia definitiva  
La garantia definitiva, de conformitat amb el que preveu l'article 149 de la LUV, pujarà al cost de les indemnitzacions, al preu just o a les despeses de reallotjament necessaris per a realitzar l'actuació, la totalitat del cost de les obres d'urbanització i el 7% del cost de les obres d'edificació.   
17. Terminis de desplegament i l'execució del programa d'actuació aïllada  
1. En el termini de dos mesos, a partir de la notificació de l'acord d'aprovació i adjudicació del programa a l'adjudicatari, s'iniciaran les obres d'urbanització i d'edificació simultània, i hauran de finalitzar-se en el termini màxim de 3 anys.  
2. Amb anterioritat a l'inici de les obres l'urbanitzador, haurà d'acreditar, davant de l'administració, la constitució de la garantia definitiva en la forma i la quantia que s'estableixen en les bases generals.  
18. Prerrogatives de l'administració  
L'Ajuntament ostenta la prerrogativa d'interpretar el contracte per al desenvolupament del programa objecte de les presents bases, resoldrà aquells dubtes que es plantegen en el compliment de l'esmentat contracte, de modificar els termes de l'adjudicació per causes imprevistes o no previstes en les bases i siguen d'interés públic, d'acordar-ne la resolució i determinar els efectes d'aquesta; tot això dins dels límits i amb subjecció als requisits establits en la Llei Urbanística Valenciana. Els seus acords seran immediatament executius i posaran fi a la via administrativa. Amb anterioritat a la resolució dels incidents que es plantegen durant l'execució i desenvolupament de les prestacions corresponents al programa s'haurà de donar audiència a l'urbanitzador.  
19. Règim jurídic  
El contracte que han de subscriure aquest ajuntament i l'urbanitzador té caràcter administratiu especial, tal com ve definit en l'article 8 del text refós de la Llei de Contractes de les Administracions Públiques; el seu règim jurídic és el que s'estableix en els articles 7 i 8 de l'esmentat text legal.  
En el que no estiga previst expressament en les presents bases particulars, caldrà ajustar-se al que disposen les bases generals aprovades per la Generalitat Valenciana per al desenvolupament d'actuacions aïllades, així com a allò que s'ha regulat en el text refós de la Llei de Contractes de les Administracions Públiques i el corresponent Reglament General, en la Llei Urbanística Valenciana i en el Reglament d'Ordenació i Gestió Territorial i Urbanística.  
És competència de l'orde jurisdiccional contenciós administratiu per a conéixer les qüestions que puguen suscitar-se en la preparació, la resolució i l'execució del contracte entre l'Ajuntament i l'urbanitzador, sense perjuí de les prerrogatives del primer.  
Es fa saber que, contra l'anterior acord, de conformitat amb el que preveu l'article 286.2 del ROGTU, es podrà interposar potestativament i sense perjuí de l'efectivitat immediata de l'acord, un recurs de reposició davant l'òrgan que ha dictat la resolució en el termini d'un mes, comptador des de la publicació o interposar directament un recurs contenciós administratiu davant el jutjat contenciós administratiu corresponent, en el terme de dos mesos, comptador des de la publicació de l'anunci.  
Així mateix, el present anunci produirà els efectes suspensius de l'atorgament de llicències i de nous programes a què es refereixen els articles 101.2 i 103 de la LUV.  
Onda, 9 de gener de 2009.- El tinent alcalde de l'àrea d'Urbanisme i Medi Ambient: Juan Miguel Salvador Pérez.